ელაიჯა ვუდი
ელაიჯა ჯორდან ვუდი (ინგლ. Elijah Jordan Wood; დ. 28 იანვარი, 1981) — ამერიკელი მსახიობი, გამხმოვანებელი, პროდიუსერი და დი-ჯეი. დაიბადა 1981 წლის 28 იანვარს, სიდარ-რაპიდსში, აიოვას შტატში. მისი დებიუტი შედგა კინოფილმ უკან მომავალში II. ბავშვობის წლებში მან მონაწილეობა მიიღო შემდეგ ფილმებში: რადიო მფრინავი (1992), კარგი შვილი (1993), ნორთი (1994), ფლიპერი (1996). იგი ყველაზე მეტად ცნობილია პიტერ ჯექსონის ფილმის, ბეჭდების მბრძანებლის ერთ-ერთი პერსონაჟის, ფროდო ბეგინსის როლის შესრულებისთვის.